arnastofnun/IGC-2024 huggingface dataset:
Snjóvelta

Snjóvelta er það þegar snjór hnoðast eða vefst upp í köggla eða vindla, gerist stundum í sunnan þíðviðri. Í þjóðsögum Jóns Árnasonar segir á einum stað: "Þegar snjóveltur eru veit á hálfsmánaðarskorpu (snjóveltur eru þegar snjór fýkur í vindla á sléttri jörð)."
Kansas City

Kansas City getur verið eftirfarandi:

Kvikmynd.

Kansas City (kvikmynd): Glæpamynd frá 1996 eftir Robert Altman.
Wakefield

Wakefield er borg í Vestur-Jórvíkurskíri á norður-Englandi, 14 km suðaustur af Leeds. Íbúar eru tæp 100.000 en á stórborgarsvæðinu City of Wakefield eru um 325.000. Borgin byggðist upp á ullar- og vefnaðariðnaði og kolaiðnaði. á 8. og 9. áratug 20. aldar varð hrun í þeim greinum
Kansas City (Kansas)

Kansas City er borg í Kansas-ríki Bandaríkjanna. Íbúafjöldi er um 152.000 (2016) sem gerir hana þriðju stærstu borg Kansas. Hún er hluti af Kansas City stórborgarsvæðinu en þar er einnig Kansas City) í Missouri. Borgin fékk borgarstatus árið 1880.
Þórir Bergsson

Þórir Bergsson (skáldanafn Þorsteins Jónssonar) (23. ágúst 1885 í Hvammi í Norðurárdal - 14. nóvember 1970) var íslenskur rithöfundur og einn af stofnendum og heiðursfélagi í Félagi íslenskra rithöfunda.

Þorsteinn Jónsson var sonur Jóns Magnússonar prests í Mælifelli í Skagafirði og Steinunnar G. Þorsteinsdóttur. Þórir var um skeið póstafgreiðslumaður og síðar fulltrúi og deildarstjóri í Landsbanka Íslands frá 1914—1943. Þá var hann einnig endurskoðandi Happdrættis Háskóla íslands fyrstu 26 starfsár þess. Hann var kvæntur Gróu Árnadóttur, dóttir Árna Þorsteinssonar prests á Kálfatjörn.
Shrewsbury

Shrewsbury er borg í Shropshire, Englandi. Íbúar voru um 72.000 árið 2011.

Shrewsbury er gamall markaðsbær og í gamla bænum er skipulag gatna frá miðöldum. Charles Darwin fæddist í bænum og er þar haldin árlega hátíð í febrúar honum til heiðurs. Einnig er vinsæl þjóðlagahátíð í Shrewsbury í lok ágúst.
Kláði

Kláði (fræðiheiti: "pruritus") er óþægileg tilfinning sem gerir það að verkum að mann langi að klóra sér. Kláða svipar að nokkru leyti til sársauka en vekur ólíku viðbragði í líkamanum: sársauki veldur löngun til að forðast það sem veldur sársaukanum, en kláði vekur löngun til að klóra sér. Talið er að kláði eigi hugsanlega uppruna sinn sem einhvers konar varnarviðbragð við sníklum en þess má geta að dýr klóra sér til að losa sig við sníkla.

Taugaboð um kláða og sársauka eiga upptök sín í húðinni en upplýsingar um þau eru fluttar um tvö mismunandi kerfi í sama taugastrengnum. Orsakir kláða eru fjölmargar, t.d. sníklar svo sem lýs og maurakláði, sýkingar svo sem áblástur eða hlaupabóla, ofnæmisviðbrögð, húðsjúkdómar svo sem exem, sóri eða fótasveppur, þurr húð, aðrir sjúkdómar svo sem sykursýki, blóðleysi eða gula, ásamt ákveðnum lyfjum.
Mount Redoubt

Mount Redoubt er 3108 metra eldkeila í suður-Alaska, nánar tiltekið í Chigmit-fjöllum í Lake Clark National Park and Preserve, 180 km suðvestur af Anchorage. Eldfjallið hefur gosið nýlega árin 1902, 1966, 1989 og 2009.
Arne Jacobsen

Arne Jacobsen (11. febrúar 1902 – 24. mars 1971) var danskur arkitekt og hönnuður, og lykilþátttakandi í innleiðingu módernismans í Danmörku. Hann er þekktur víða um heim og er meðal þekktustu hönnuða Danmerkur. Hann er þekktastur fyrir að hanna stóla, en frægustu stólarnir hans eru "Syveren" („Sjöan“), "Myren" („Anginn“), "Svanen" („Svanurinn“) og "Ægget" („Eggið“).

Jacobsen var lærði við Konunglegu listaakademíuna í Kaupmannahöfn. Árið 1943 flúði Jacobsen til Svíþjóðar ásamt þúsundum annarra danskra gyðinga og bjó þar þangað til seinni heimsstyrjöldin lauk. Hann snéri svo aftur til Listaakademíunnar sem prófessor og kenndi þar árin 1956–1965.
Ouessant

Ouessant er eyja í Frakklandi vestan við Bretaníu. Hún myndar suðvesturodda Ermarsunds og norðvesturodda hins eiginlega Frakklands. Eyjan tilheyrir hefðbundnu sýslunni Léon sem nú er hluti af umdæminu Finistère. Eyjan nefnist "Ushant" á ensku og kemur víða fyrir sem landamerki við innsiglinguna í Ermarsund. Bretar og Frakkar hafa háð nokkrar sjóorrustur í nágrenni eyjarinnar.

Tæplega 1000 manns búa í eyjunni í þorpinu Lambaol. Þar er ræktað sérstakt sauðfjárkyn, Ouessant-fé, sem er norðurevrópskt stuttrófufé. Eyjan er hluti af Armoríkuþjóðgarðinum.
Taiwania

Taiwania er ættkvísl barrtrjáa í Cupressaceae (Grátviðarætt) með eina núlifandi tegund: Taiwania cryptomerioides. Hún er nefnd eftir eynni Taívan þaðan sem grasafræðingar kynntust henni fyrst 1910.

Ættkvíslin var áður sett í ættina Taxodiaceae, en er nú í undirdeildinni Taiwanioideae í grátviðarætt. Hún er ættuð frá austur Asíu, í fjöllum mið Taiwan, og staðbundið í suðvestur Kína (Guizhou, Hubei, Sichuan, Yunnan, Tíbet) og nærliggjandi svæðum í Myanmar, og norður Víetnam.
Limnophila heteropylla

Limnophila heterophylla er tegund í græðisúruætt sem var fyrst lýst af William Roxburgh, og fékk sitt núverandi nafn af George Bentham.

Hún er ættuð frá Suður- og Austur-Asíu og er notuð sem skrautplanta í fiskabúrum.

Sjá einnig.

Limnophila sessiliflora
Listi yfir skráð trúfélög á Íslandi

&lt;ns&gt;0&lt;/ns&gt;

&lt;revision&gt;

&lt;parentid&gt;1624323&lt;/parentid&gt;

&lt;timestamp&gt;2019-02-12T17:55:44Z&lt;/timestamp&gt;

&lt;contributor&gt;

&lt;username&gt;Berserkur&lt;/username&gt;

&lt;/contributor&gt;

&lt;comment&gt;Changed redirect target from Listi yfir skráð trú- og líffskoðunarfélög á Íslandi to Listi yfir skráð trú- og lífsskoðunarfélög á Íslandi&lt;/comment&gt;

&lt;model&gt;wikitext&lt;/model&gt;

&lt;format&gt;text/x-wiki&lt;/format&gt;
Sýklalyfjaónæmi

Sýklalyfjaónæmi er það að baktería verður ónæm fyrir áhrifum sýklalyfs sem áður verkaði gegn henni. Þá verður mun erfiðara að meðhöndla sýkinguna og oft þarf þá að grípa til dýrari lyfja eða lyfja sem hafa eiturverkanir. Þær bakteríur sem eru komnar með vörn fyrir mörgum gerðum af sýklalyfjum kallast fjölónæmar bakteríur.

Sýklalyfjaónæmi getur komið fram vegna nokkurra þátta: Náttúrulegra varna bakteríunnar, vegna nýrrar stökkbreytingar, eða vegna þess að bakterían tekur upp ný gen frá annarri bakteríu. Ef baktería er lengi útsett fyrir sýklalyfi ná þær bakteríur sem hafa varnir frekar að lifa af, þetta kallast náttúruval. Til að koma í veg fyrir sýklalyfjaónæmi er því reynt að koma í veg fyrir ranga eða of mikla notkun sýklalyfja í heilbrigðisþjónustu og í landbúnaði, og með því að stöðva afrennsli af lyfjaframleiðslu út í náttúruna. Alþjóðaheilbrigðismálastofnunin telur sýklalyfjaónæmi vera helstu heilbrigðisógnina á heimsvísu. Talið er að í Evrópu komi 400.000 sýkingar upp á ári vegna sýklalyfjaónæmis.

Misstrangt regluverk er um notkun sýklalyfja eftir löndum. Innan t.d. Evrópusambandsins er notkun sýklalyfja í landbúnaði takmörkuð. Mælt er gegn því að nota svokallaðar „gamlar“ sýklalyfjategundir nema nauðsyn krefji. Hins vegar í Bandaríkjunum og þróunarlöndum tíðkast notkun mikilvægra sýklalyfja í landbúnaði. Þrátt fyrir regluverk sem bannar notkun sýklalyfja í landbúnaði í Bandaríkjunum án lyfjaseðils frá dýralækni hefur ekki dregið úr notkun þeirra.

Á Íslandi er notað hlutfallslega mest af sýklalyfjum af öllum Norðurlöndum, en heildarnotkunin er samt minni en meðaltalsnotkunin í Evrópu. Árið 2017 jókst heildarnotkun sýklalyfja í mönnum á Íslandi um 3,2% miðað við undanfarandi ár. Algengi salmónellu- og kampýlóbaktersýkinga er tiltölulega lágt á Íslandi miðað við önnur lönd en þar er sýklalyfjaónæmi hjá þessum sýklum er meira. Þessi sýklar finnast sjaldan í kjúklingum og svínum á Íslandi eða í færri en 10% af dýrum. Sóttvarnalæknir varar þó við að íslenskur landbúnaður geti samt verið uppspretta sýklalyfjaónæmra baktería.
Widdringtonia nodiflora

Widdringtonia nodiflora er barrtré ættað frá Suður-Afríku. Það vex vanalega upp til fjalla, gjarnan í klettum á fjallshlíðum. Barrið og viðurinn eru mjög eldfim og búsvæðinu hættir við villieldi. Til mótvægis myndar tegundin greinar og stofna frá rótum eftir að hafa brunnið.

Lýsing.

Þetta er sígrænn, fjölstofna runni eða lítið til meðalstórt tré (5–7 m (sjaldan að 25 m) hátt). Blöðin eru hreisturlík, 1,5 til 2 mm langt og 1-1,5 mm breitt á smásprotum, og að 10 mm langt á öflugum vaxtarsprotum. Könglarnir eru hnattlaga, 1 til 2 sm langir, með fjórum köngulskeljum. Trén eru tvíkynja. Það er eitt í ættkvíslinni til að mynda nývöxt af rótum eftir bruna eða vera höggið niður; þeð gerir því kleift að lifa af villielda, og er talið vera aðalástæða þess að það er svo algengt.

Útbreiðsla.

Það vex frá Table Mountain í suðri, til suður Malawi, suður Mozambique, austur Zimbabwe og allsstaðar í austur og suður Suður-Afríku. Þetta er eina algenga tegundin í ættkvíslinni, og eina tegundin sem er ekki ógnað eða í hættu. Hún er skyldust Widdringtonia cedarbergensis frá Cedarberg fjöllum.&lt;br&gt;

Hún finnst yfirleitt hátt upp í fjallahlíðum, milli kletta, í giljum, heiðum og graslendi. Hún er vanalega í litlum lundum, eins og litli skógurinn ofan á fjallinu fyrir ofan Kirstenbosch.
Taxodium dubium

Taxodium dubium er útdauð barrtrjártegund í grátviðarætt þekkt frá síðla á Krítartímabilinu til loka Plíósentímabilsins
Maha Vajiralongkorn

Maha Vajiralongkorn Bodindradebayavarangkun (taílenska: มหาวชิราลงกรณ บดินทรเทพยวรางกูร; f. 28. júlí 1952), einnig þekktur undir konungsnafninu Rama 10., er núverandi konungur Taílands. Hann er eini sonur konungsins Bhumibols Adulyadej og drottningar hans, Sirikit.

Æviágrip.

Maha Vajiralongkorn fæddist árið 1952 í Dusit-konungshöllinni í Bangkok. Mestalla ævi sína hefur hann lifað í skugga föður síns, hins geysivinsæla Bhumibols Adulyadej Taílandskonungs. Hann hlaut undirstöðumenntun ásamt þremur systrum sínum í hirðskóla í Chitriada-höll í Bangkok en gekk síðan í skóla á Englandi, fyrst í konunglega skólann í Sussex og svo í Millfield-skólann í Somerset. Árið 1970 var Vajiralongkorn sendur í konunglegan skóla í Sydney í Ástralíu og var hann þar í eitt ár þar til hann útskrifaðist loks frá hernaðarskóla í Duntroon í Kanada.

Sem krónprins naut Vajiralongkorn aldrei vinsælda á við föður sinn, sem Taílendingar nánast tilbáðu sem guð. Vajiralongkorn hefur ávallt haft orð á sér fyrir að vera óútreiknanlegur „vandræðagemsi“ og framkoma hans hefur oft vakið hneyksli. Árið 1996 hengdi hann til dæmis tilkynningu upp á veggi konungshallarinnar í Bangkok þar sem hann sakaði þáverandi eiginkonu sína og barnsmóður opinberlega um framhjáhald. Um aldamótin var jafnvel óttast að uppreisnarástand gæti skapast ef Vajiralongkorn tæki við ríkinu eftir föður sinn.

Árið 2009 birti Wikileaks myndband af krónprinsinum að halda veglega afmælisveislu fyrir púðluhundinn sinn, Fúfú. Á myndbandinu sést Vajiralongkorn ásamt nakinni þáverandi eiginkonu sinni mata hundinn á stærðarinnar afmælistertu á meðan einkennisklæddir þjónar stjana við þau. Hundurinn Fúfú hafði einnig verið sæmdur tign yfirmarskálks í taílenska flughernum.

Vajiralongkorn varð konungur þegar faðir hans lést eftir sjötíu ára valdatíð sína í október árið 2016. Hann tók þó ekki við völdum og skyldum konungsembættisins fyrr en ári síðar þar sem hann vildi tíma til þess að syrgja föður sinn.

Þann 1. maí árið 2019 kvæntist Vajiralongkorn lífverði sínum, konu að nafni Sut­hidu Ti­djai. Suthida varð formlega drottning Taílands næsta dag. Fáeinum dögum síðar, þann 4. maí, var Vajiralongkorn formlega krýndur konungur Taílands í þriggja daga langri krýningarathöfn.
Ananda Marga

Ananda Marga er skráð trúfélag á Íslandi. Félagsmenn iðka hindúisma. Meðlimir voru fimm árið 2018 en hafði fjölgað í átta árið 2019.
Stríð Rússlands og Georgíu

Stríð Rússlands og Georgíu var stríð sem háð var á milli Rússlands og Georgíu í ágúst árið 2008. Með Rússum börðust einnig aðskilnaðarsinnar í héröðunum Abkasíu og Suður-Ossetíu gegn Georgíumönnum. Stríðið hefur verið kallað fyrsta evrópska stríð 21. aldar.

Saga.

Upptök stríðsins má rekja til deilna um stöðu héraðanna Abkasíu og Suður-Ossetíu innan Georgíu. Þegar Georgía var hluti af Sovétríkjunum voru þessi héröð skilgreind sem sjálfstjórnarhéröð innan georgíska sovétlýðveldisins. Þegar Georgía hlaut sjálfstæði frá Sovétríkjunum árið 1991 urðu héröðin hluti af nýja sjálfstæða lýðveldinu Georgíu, en Georgíumenn héldu ekki yfirráðum þar lengi. Suður-Ossetía lýsti yfir sjálfstæði árið 1991 og Abkasía sömuleiðis árið 1992. Sjálfstæðisyfirlýsing Abkasíu frá Georgíu leiddi til blóðugs stríðs sem lauk með því að Georgíumenn glötuðu að mestu yfirráðum yfir héraðinu og Abkasar hófu þjóðernishreinsanir gegn Georgíumönnum sem enn bjuggu þar. Héröðin hafa ráðið eigin ráðum frá tíunda áratuginum en eru þó skilgreind af meirihluta alþjóðasamfélagsins sem hluti af Georgíu. Eftir átök milli Georgíu og Suður-Ossetíu í byrjun tíunda áratugarins tóku Rússar að sér friðargæslu í Suður-Ossetíu.

Í ágústbyrjun árið 2008 hófu aðskilnaðarsinnar í Suður-Ossetíu sprengjuárásir á georgísk þorp. Georgísk stjórnvöld brugðust við með því að senda herlið inn í Suður-Ossetíu og hertóku fljótlega borgina Tskhinvali, eitt af höfuðvígjum aðskilnaðarsinnanna. Eftir hernám Georgíumanna á bænum sökuðu Rússar Georgíumenn um tilefnislausa árás gegn Suður-Ossetíu og gerðu innrás í Georgíu þann 8. ágúst í því skyni að koma á friði. Rússar réttlættu inngrip sitt meðal annars með því að saka Georgíumenn um þjóðernishreinsanir gegn Suður-Ossetum og um að jafna suður-ossetíska bæi við jörðu.

Rússneskir og georgískir hermenn börðust í nokkra daga í Suður-Ossetíu uns Georgíumenn voru reknir á flótta. Rússar réðust einnig inn í Georgíu sjálfa frá Abkasíu og af Svartahafi. Þann 12. ágúst sömdu Rússar og Georgíumenn um vopnahlé með milligöngu Nicolasar Sarkozy Frakklandsforseta, sem þá var í forsæti evrópska ráðsins.

Eftir stríðið viðurkenndi Dímítrí Medvedev Rússlandsforseti formlega sjálfstæði Abkasíu og Suður-Ossetíu. Frá því að stríðinu lauk hefur Rússland haldið hernámsliði í bæði Abkasíu og Suður-Ossetíu.
Caveat emptor

Caveat emptor er latneskt hugtak og þýðir "Vara þig, kaupandi" eða "kaupandinn gæti sín" og er meginregla í samningalögfræði við sölu á fasteignum eftir undirskrift kaupsamnings eða afsals og getur einnig átt við um þjónustu eða aðrar söluvörur. Orðasambandið og notkun þess sem frávísun ábyrgðar koma upp þegar seljandinn hefur meiri vitneskju um söluvöru sína en kaupandinn. Það ástand er nefnt upplýsingamisræmi. Gallar í söluvöru eða þjónustu eru oftast nefndir „faldir gallar“ á íslensku og sé hægt að sanna að gallar hafi verið faldir vísvitandi gildir ekki relgan. Víða er algengt að tekið sá á upplýsingamisræmi milli kaupanda og seljanda með löglega bindandi ábyrgðarsamningi einsog ábyrgðarskirteini eða öðru álíka samningi. En án slíks samning gildir oft hin forna regla, að kaupandinn vari sig.
Athrotaxis laxifolia

Athrotaxis laxifolia er sígrænt tré sem er einlent í Tasmaníu í Ástralíu, þar sem það vex í 1,000–1,200 m hæð.

Það verður 10 til 20m hátt, með bol að 1 m í þvermál. Blöðin eru hreisturlík, 4–12 mm löng og 2–3 mm breið, í spíral eftir sprotanum. Könglarnir eru aflangt-hnattlaga, 15–26 mm langir og 14–20 mm í þvermál, með 14–18 köngulskeljar; þeir ná fullum þroska um sex mánuðum eftir frjóvgun. Frjókönglarnir eru 3 til 5 mm langir.

Lítið er vitað um stöðu tegundarinnar í heimkynnum hennar; hún er sjaldgæfust þriggja tegunda "Athrotaxis". Hún er að mörgu leyti millistig á milli "Athrotaxis cupressoides" og "Athrotaxis selaginoides", og er sterkur grunur að hún sé náttúrulegur blendingur þeirra tveggja; hinsvegar eru niðurstöður erfðagreiningar ekki afgerandi.

Utan við útbreiðslusvæðið er hún stöku sinnum ræktuð í norðvestur Evrópu. Þrátt fyrir að vera sjaldgæfasta tegundin í náttúrunni, er hún algengasta tegundin í ræktun, tré á Írlandi hafa náð 20 m hæð.
Athrotaxis cupressoides

Athrotaxis cupressoides er sígræn tegund í grátviðarætt sem er einlend í Tasmaníu í Ástralíu. Trén geta orðið að 100 ára gömul, með mjög hægan vöxt, eða um 12mm á ári í þvermálsvöxt.

Það verður að 20m hátt, með bol að 1,5 m í þvermál. Blöðin eru hreisturlík, 2–3 mm löng og 2–3 mm breið, aðlæg eins og hreistur, í spíral eftir sprotanum. Könglarnir eru hnattlaga, 12–15 mm í þvermál; þeir ná fullum þroska um sex mánuðum eftir frjóvgun. Frjókönglarnir eru 3 til 5 mm langir. Börkurinn er ljósbrúnn og trefjakenndur, og verður sprunginn með aldri.

Útbreiðsla.

"Athrotaxis cupressoides " er einlend í Tasmaníu. Útbreiðslan er aðallega í mið og vestur fjallasvæum á milli 700 og 1300m yfir sjávarmáli, oft í kring um vötn eða rakar dældir á mó- eða blautum grýttum jarðvegi.

Ógnir.

"Athrotaxis cupressoides" er mjög viðkvæm fyrir eldi, og eru elstu og kröftugustu trén helst finnanleg á rökum svæðum. Lítið þol tegundarinnar fyrir eldi og ásókn innfluttra og innlendra beitardýra (kindur, kanínur og pokadýr) í smáplöntur, rótarskot og barr hefur veruleg neikvæð áhrif áviðkomu tegundarinnar.

Nytjar og ræktun.

"Athrotaxis cupressoides" hefur eins og er engar skráðar nytjar. Bolurinn er of undinn og hnútóttur til að nota í timbur. Tegundin hefur hinsvegar stöku sinnum verið ræktuð og seld sem skrautplanta.
Abu Ghraib-fangelsið

Abu Ghraib (arabíska:سجن أبو غريب Sijn Abū Ghurayb) var fangelsi á vegum Bandaríkjahers frá árunum 2003–2006 fyrir íraska fanga og hýsti allt að 3.800 fanga í einu. Fangelsið varð frægt árið 2004 þegar myndir af mannréttindabrotum innan fangelsisins frá árinu 2003 voru gerðar opinberar.

Saga.

Abu Graihb er staðsett um 32 kílómetra norður af Baghdad höfuðborg Írak á 280 hektara svæði. Fangelsið var fyrst opnað á 6. áratugnum sem hámarksöryggisgæslu fangelsi. Frá 9. áratugnum var fangelsið notað af Saddam Hussein til þess að pynta og drepa pólitíska fanga. Fangelsinu var síðan lokað árið 2002 en var síðan yfirtekið af Bandaríkjunum við upphaf innrásarinnar í mars 2003.
Fulla

DOI-númer (digital object identifier) eru kennimerki fyrir stafræn viðfangsefni sem eru nú víða notuð til þess að auðkenna fræðigreinar og opinber gagnasöfn. Kennimerkið er staðlað af Alþjóðlegu staðlastofnuninni.

DOI er uppflettanlegt og bendir á einhverskonar upplýsingar um hlutinn. Þetta er gert með því að binda kennimerkið við lýsigögn um efnið, eins og netslóð, sem gefur til kynna hvar má finna hlutinn. Ef vefslóðin breytist er gagnagrunnurinn uppfærður, og kennimerkið nær þannig enn að vísa á réttan hlut. Þar sem hægt er að nýta DOI beint er það öðruvísi en önnur kennimerki eins og ISBN eða ISRC, sem eru eingöngu til þess að hafa einstakt auðkenni á hlutnum. Sem dæmi um DOI-númer má taka „“, sem vísar á handbókina um DOI-númer.

DOI-númer er útfærsla á handfangakerfinu, kerfi sem aðrar stofnanir geta einnig nýtt sér. Skemman, rafrænt varðveislusafn háskólasamfélagsins á Íslandi, nýtir sér handfangakerfið og virkar það á sama hátt.

DOI-kerfið var kynnt til sögunnar árið 2000. Árið 2013 höfðu yfir 85 milljón kennimerki verið gefin út.
Horten

Horten er borg og sveitarfélag í Vestfold, Noregi, austan megin í Óslóarfirði. Tønsberg er nærliggjandi borg og svo fer ferja til Moss austan megin í firðinum.

Í Horten er sjóherssafn Noregs og í sveitarfélaginu er Borre-þjóðgarðurinn þar sem má sjá hauga frá víkingaöld.
Skapabarmar

Skapabarmarnir eru hluti af kynfærum kvenmanna. Þeir eru sá hluti píkunnar sem sést hvað best.

Í manninum eru tvö pör af skapabörmum:
Regnbogafiskar

Regnbogafiskar (fræðiheiti: "Melanotaeniidae") eru smáir, litríkir, ferskvatnsfiskar sem eru frá norður og austur Ástralíu, Nýju-Gíneu og Indónesíu (eyjum í Cenderawasih-flóa og Raja Ampat).

Nafn stærstu ættkvíslarinnar: "Melanotaenia", er dregið af forngríska "melano" (svart) og "taenia" (rákótt), og er það tilvísun í oft áberandi svartar rákir eftir hlið fiskanna í "Melanotaenia".

Lýsing.

Þeir eru yfirleitt minna en 12 sm langir, og nokkrar tegundirnar eru minna en 6 sm, meðan ein tegund, "Melanotaenia vanheurni", verður að 20 sm löng. Þeir eru í margs konar ferskvatni, þar á meðal ám vötnum og mýrum. Þrátt fyrir að þeir hrygni á hvaða tíma ársins sem er, er það sérstaklega í upphafi rigningartímabils hvers staðar sem tegundirnar eru frá. Hrognin eru fest við vatnagróður, og klekjast 18 dögum síðar. Þeir eru alætur, á smáum krabbadýrum, skordýralirfum, og þörungum.

Þeir eru vinsælir búrafiskar ásamt "Pseudomugil", sem er önnur smávaxin, litrík fiskiættkvísl sem finnst á svipuðu svæði og búsvæði. Í náttúrunni hefur stofni þeirra verið ógnað af ágengum innfluttum tegundum eins og Gambusia holbrooki, tilapia, síklíða, og mengun.

Hegðun í búrum.

Þeir eru bestir með hitabeltis torfu-fiskum, eins og tetrur, gúppíar, og aðrir regnbogafiskar (Melanotaeniidae). Hinsvegar berjast karlar um yfirráð á mökunartíma ef ekki eru nægilega margar kerlur. Þeir borða yfirleitt flögur (fóður) í yfirborðinu, eins og þeir borða skordýr sem eru á vatnsyfirborði villtir.
Chilatherina

Chilatherina er ættkvísl af regnbogafiskum frá Nýju-Gíneu þar sem þeir eru í ferskvatni.

Tegundir.

Eins og er, eru ellefu viðurkenndar tegundir í ættkvíslinni:
Marit Larsen

Marit Elisabeth Larsen (fædd 24. júní 1983 í Lørenskog í Akurshús-fylki, Noregi) er norskur tónlistarmaður. Hún hóf að spila á fiðlu 5 ára og hlaut frægð sem táningur í popp-dúóinu M2M. Eftir það hóf hún sólóferil og hefur notið nokkurrar velgengni í Evrópu.
Rússneska rétttrúnaðarkirkjan

Rússneska rétttrúnaðarkirkjan (rússneska: Ру́сская правосла́вная це́рковь "Russkaja pravoslavnaja tsjerkovj"), líka þekkt sem patríarkatið í Moskvu, er ein af sjálfstæðum kirkjudeildum réttrúnaðarkirkjunnar. Höfuð kirkjunnar er patríarkinn í Moskvu sem nú er Kírill patríarki. Kirkjan er opinberlega sú fimmta í tignarröð grískra rétttrúnaðarkirkja, á eftir Konstantínópel, Alexandríu, Antíokkíu og Jerúsalem. Rússneska rétttrúnaðarkirkjan rauf einhliða tengsl sín við kirkjuna í Konstantínópel eftir að sú síðarnefnda samþykkti stofnun sjálfstæðrar rétttrúnaðarkirkju í Úkraínu árið 2018.

Rússneska rétttrúnaðarkirkjan rekur uppruna sinn til ársins 988 þegar Valdimar gamli af Kænugarði var skírður. Kirkjan var biskupsdæmi í grísku kirkjunni í Konstantínópel næstu aldirnar. Heilagur Pétur af Moskvu flutti biskupsstólinn frá Kænugarði til Moskvu árið 1325. Við fall Konstantínópel varð Moskvukirkjan í reynd sjálfstæð. Í valdatíð Borisar Godúnovs fékk kirkjan sinn eigin patríarka. Pétur mikli lagði patríarkatið niður árið 1700. Það var endurreist árið 1917.
Auður Þorbergsdóttir

Auður Þorbergsdóttir (f. 20. apríl 1933) er íslenskur lögfræðingur og fyrrverandi borgardómari. Hún er fyrsta konan á Íslandi sem skipuð var dómari í íslensku dómskerfi. en hún var skipuð borgardómari árið 1972.

Ævi.

Auður fæddist í Reykjavík. Foreldrar hennar voru Guðrún Símonardóttir Bech húsmóðir og Þorbergur Friðriksson skipstjóri. Systkini Auðar eru Guðrún Katrín Þorbergsdóttir forsetafrú, Þór Þorbergsson búfræðingur og Þorbergur Þorbergsson verkfræðingur.

Auður lauk stúdentsprófi frá Menntaskólanum í Reykjavík árið 1953 og embættisprófi í lögfræði frá Háskóla Íslands árið 1958 og fékk leyfi til málflutnings fyrir héraðsdómi tveimur árum síðar. Auður var lögfræðingur veðdeildar Landsbanka Íslands 1961-1963. Hún var ráðin fulltrúi yfirborgardómara við Borgardómaraembættið 1963 og gegndi því starfi þar til hún var skipuð borgardómari. Auður sat í því embætti til ársins 1992 er hún var skipuð héraðsdómari í Reykjavík. Hún var varaforseti Félagsdóms 1989-1992. Þá var hún skipuð forseti Félagsdóms, fyrst kvenna hér á landi. Þess má geta að frá 1963 til 1992 framkvæmdi Auður hjónavígslur og mun hafa verið fyrsta konan til þess á Íslandi.

Auður var gift Hannesi Kristni Davíðssyni arkitekt og börn þeirra eru Guðrún Þorbjörg (fædd 1965) og Kristinn Tanni (1963).
Glossolepis wanamensis

Glossolepis wanamensis er tegund af regnbogafiskum frá austurhluta Nýju-Gíneu. Þar er hann einlendur í Wanam-vatni nálægt Lae í austurhluta Nýju-Gíneu.
Chilatherina alleni

Chilatherina alleni er tegund af regnbogafiskum frá norðvestur Nýju-Gíneu. Tegundinni var lýst af Price, 1997.
Melanotaenia ajamaruensis

&lt;ns&gt;0&lt;/ns&gt;

&lt;revision&gt;

&lt;parentid&gt;1628215&lt;/parentid&gt;

&lt;timestamp&gt;2019-03-12T19:05:37Z&lt;/timestamp&gt;

&lt;contributor&gt;

&lt;username&gt;Svarði2&lt;/username&gt;

&lt;/contributor&gt;

&lt;minor /&gt;

&lt;comment&gt;laga villu&lt;/comment&gt;

&lt;model&gt;wikitext&lt;/model&gt;

&lt;format&gt;text/x-wiki&lt;/format&gt;

Melanotaenia ajamaruensis er tegund af regnbogafiskum sem er einlend í Ayamuru-vötnum í Nýju-Gíneu. Hún líkist mjög Melanotaenia boesemani.
Melanotaenia exquisita

Melanotaenia exquisita er tegund af regnbogafiskum sem er frá Ástralíu.